Denza

La palora denza voli diri lu ascutari, attinziunari, ntrattiniri, eccetra. Idda havi tanti sfumaturi ‘n basi a lu cuntestu dû discursu e a lu significatu:
dari ascutu – asempiu: “ Jù cci parrai, ma  iddu nun mi resi nudda denza “; 
fari nà cosa cu  attinzioni  – asempiu.: “no.. nun puzzu nèsciri. Haiu dari denza a *stu travagghiu”;
attinziunari a quarcunu – as.: “chî carusi di oggi nun si capisci cchiù nenti e chissu è pirchì la famigghia nun cci duna nudda  denza”;  
ntrattinniri a quarcunu –  as.: “Haiu chi fari, dacci denza tu a ssù cristianu."

Piccittu porta macari st'àutri difinizzioni:  arduri, entusiasmu; cu sta sprissioni:  nun dàrisi denza o «nun dàrisi paci».

Piccittu ni mustra  ca s'attròvanu tanti formi di sta palora.  P'asempiu:
«addenza» (nnâ pruvincia di Catania) e «'a urienza» o «aurienza» (nnâ pruvincia di Rausa)
«adenza» (nnâ pruvincia di Missina)
«addenzia» e «adenzia»  (nnî pruvinci di Catania e Sarausa)

La furma «ardenza» pò aviri lu stissu significatu, ma veni usata puru pi significari caluri, arduri e mpegnu.

Rifirimenti
 Camilleri, Salvatore (1998) Vocabolario Italiano Siciliano, Edizioni Greco, Catania.
 Centro di Studi Filologici e Linguistici Siciliani (1977-2002) Vocabolario Siciliano, 5 vulumi a cura di Giorgio Piccitto, Catania-Palermo.

Catigurìa:Cosi
Catigurìa:Cumpurtamentu umanu
Catigurìa:850 palori siciliani di basi